2024. aasta Vormel 1 hooaeg

2024 FIA Vormel 1 maailmameistrivõistlused on 75. Vormel 1 hooaeg, mille käigus selgitatakse välja nii sõitjate kui konstruktorite maailmameister. Tegemist on maailma kõrgeima taseme võistlusega vormelivõidusõidus, mida korraldab Rahvusvaheline Autoliit (FIA). Hooaega on planeeritud rekordiline arv (24) etappe. Hooaeg algas 2. märtsil 2024 Bahreini grand prix'ga ning lõpeb 8. detsembril 2024 Abu Dhabi grand prix'ga. Maailmameistrid selgitatakse nii sõitjate kui konstruktorite arvestuses. Max Verstappen on valitsev maailmameister sõitjate arvestuses ning tema tiim Red Bull Racing konstruktorite arvestuses. Alltoodud võistkonnad ja sõitjad on sõlminud lepingu, et osaleda 2024. aasta Vormel 1 maailmameistrivõistlustel. Kõik võistkonnad sõidavad Pirelli rehvidega. Igal võistkonnal oli võistlustel kaks autot ning kohustus esitada mõlema auto kohta sõitja. Igal võistkonnal pidi hooaja jooksul osalema ühel vabatreeningul mõlema võistlusauto kohta noorsõitja, kes pole osa võtnud rohkem kui kahest grand prix '​st. Oliver Bearmani esimene vabatreening Ferrari võistkonnas läks selles arvestuses kirja. Alltoodud noorsõitjad valiti osalema 2024. aastal vabatreeningutel: Eelmistel hooaegadel Alfa Romeo nime all sõitnud võistkond (varem Sauber) lõpetas partnerluse Sauberiga (nad valmistuvad sarjaga liitumiseks 2026. aasta hooajal Audi alt). Võistkonna uuteks nimisponsoriteks said online-hasartmängude ettevõte Stake ja voogedastusplatvorm Kick ning uueks konstruktori nimeks Kick Sauber. Eelmisel hooajal nime all Scuderia AlphaTauri osalenud võistkond turundati ümber kui RB (Racing Bulls) ning uuteks nimisponsoriteks tulid finantsettevõtted Visa ja Cash App. Kõik sõitjad, kes sõitsid hooaja 2023 viimasel etapil jätkasid esmakordselt Vormel 1 ajaloos samades võistkondades. Carlos Sainz juunioril diagnoositi pimesoolepõletik Saudi Araabia grand prix eel, mille tõttu ta pidi minema operatsioonile ning grand prixl osaleda ei saanud. Teda asendas Ferrari roolis 18-aastane varusõitja Oliver Bearman, kes tegi sellega oma Vormel 1 debüüdi. Logan Sargeant oli üles antud Williamsi ridades Austraalia grand prixl, kuid oli sunnitud osalemisest loobuma, kuna tiimikaaslane Alex Albon sõitis esimesel vabatreeningul autoga seina ning meeskond otsustas varuauto puudumisel Sargeanti auto Albonile võistlemiseks anda. Alates Itaalia grand prix-st otsustas Williams loobuda Logan Sargeantist ning teda valiti hooaja lõpuni asendama oma debüüthooajaks Vormel 2 piloot Franco Colapinto. Kevin Magnussen sai 2 karistuspunkti Itaalia grand prix-l avarii põhjustamise eest, millega täitus tal 12 karistuspunkti 12 kuu jooksul. Sellel järgnes karistus, millega tuli tal vahele jätta järgmine, Aserbaidžaani grand prix. Teda asendas hooaja alguses Ferrariga debüüdi teinud Oliver Bearman. Alates USA grand prix-st ostustas RB asendada Daniel Ricciardo senise reservsõitja Liam Lawsoniga. Lawson sõitis 2023. aastal Ricciardo vigastuse ajal sama võistkonna eest (sel ajal oli tiimi nimeks AlphaTauri). 2024. aasta kalender avaldati FIA poolt 5. juulil 2023 ning koosneb rekordiliselt 24 etapist. Hiina, Miami, Austria, USA, São Paulo ja Katari grand prix'l on kavas ka sprindivõistlus. Põhisõidul jagati punkte esikümnele ning võistluse kiireima ringi omanikule (kui ta lõpetab esikümnes). Sprindisõidus said punkte kaheksa parimat. Viigi puhul pandi järjest paika parimate tulemuste järgi. Kui võite on sama palju, siis vaadatakse teisi kohtasid jne. Kui pärast seda on ikka viik, otsustab FIA, kes on eespool. Punkte anti igal võistlusel järgneva loogika alusel: Märkused  – sõitja ei lõpetanud etappi, ent tulemus klassifitseeriti, sest lõpetas üle 90% etapi distantsist. Formula 1 announces calendar for 2024 Formula 1, 05.07.2023. Kaspar Ruus: BLOGI | Verstappen võitis Jaapani GP, kaks McLarenit poodiumil, Red Bull krooniti maailmameistriks Delfi, 24.09.2023. Siim Kaasik: Verstappen kindlustas karjääri kolmanda MM-tiitli Postimees, 07.10.2023. Pirelli to remain Formula 1 tyre provider until 2024 Racing News 365, 05.03.2021. 2024 FIA Formula One World Championship Entry List FIA koduleht, 15.12.2023. 2024 Formula One sporting regulations FIA koduleht, avaldatud 28.02.2024. Red Bull-backed rising star Ayumu Iwasa to make F1 weekend debut with RB during practice at Japanese GP Formula 1, 26.03.2024. Rasmus Vatter: Legendaarne vormel-1 meeskond sai uue nime Delfi, 16.12.2023. Rasmus Vatter: Juba teine vormel 1 meeskond saab algavaks hooajaks uue nime Delfi, 19.01.2024. F1 grid for 2024 complete as Williams retain Sargeant after rookie season Formula 1, 01.12.2023. Henry Lääne: Ferrari F1-tiim saadab Saudi Araabias tulle 18-aastase rekordimurdjast sõitja Postimees, 08.03.2024. Meelis Naudi: VIDEO | Alex Albon lõhkus vormeli ja nurjas tiimikaaslase võistluse Austraalias Delfi, 22.03.2024. Kaspar Ruus: F1 sõitja sai poole hooaja pealt kinga, tema koha võtab üle Aroni konkurent Delfi, 27.08.2024. Eigo Kaljurand: „Täiesti arusaamatu!“ Avarii põhjustanud vormel 1 piloot sai võistluskeelu Delfi, 02.09.2024. Meelis Naudi: Noor britt asendab Aserbaidžaani vormel 1 etapil Magnusseni Delfi, 06.09.2024. Madis Kalvet: Vormel 1 sarjas saadetigi vanameister pensionile, võimaluse saab Jüri Vipsi endine tiimikaaslane Delfi, 27.09.2024. Rasmus Vatter: Verstappen võitis Belgias kvalifikatsiooni, aga esikohalt stardib Leclerc Delfi, 27.07.2024. Madis Kalvet: Russell jäi liiga kerge vormeli tõttu võidust ilma, esimeseks kerkis Hamilton Delfi, 28.07.2024. Max Verstappen sai küll kvalifikatsioonis kiireima aja, kuid talle määrati kümne stardikohaline karistus mootorivahetuse eest. George Russell finišeeris esimesena, kuid diskvalifitseeriti peale sõitu, kuna tema vormel oli 1,5 kg alakaalus. Võit anti teisena lõpetanud Lewis Hamiltonile.